**Bátaszék Város Közoktatási, Közművelődési és Műemlékvédelmi Közalapítványa**

alapító okirata

Alulírott alapító a Polgári Törvénykönyvről szóló 2013. évi V. törvény és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján működő alapítvány létrehozását határozta el.

1. **Az alapító(k) neve, anyja neve, lakóhelye** *(jogi személy alapító esetében az alapító neve, székhelye, nyilvántartási/cégjegyzékszáma, képviselőjének neve, lakóhelye)***:**

**alapító: Bátaszék Város Önkormányzata**

**székhelye: 7140 Bátaszék, Szabadság u. 4.**

**törzskönyvi azonosító: 733304**

**KSH számjele: 15733304-8411-321-17**

**képviselőjének neve, lakóhelye: dr. Bozsolik Róbert 7140 Bátaszék, dr. Hermann Egyed u. 2.**

2 . **Az alapítvány neve:** **Bátaszék Város Közoktatási, Közművelődési és Műemlékvédelmi**

**Közalapítványa**

**Az alapítvány rövid neve :**  *------*

**Az alapítvány idegen nyelvű elnevezése:**  *-----*

3. **Az alapítvány székhelye: 7140 Bátaszék, Szabadság u. 4.**

4. **Az alapítvány honlapjának címe:** *----*.

5. **Az alapítói induló vagyon: 1.000.000.-** .- Ft, azaz egymillió forint készpénz, amelyet az alapító teljes egészében rendelkezésre bocsátott.

A közalapítvány vagyona növekedhet az alapítványi vagyon hozadékával, valamint a csatlakozás során

felajánlott vagyon elfogadásával is.

A közalapítványi vagyon az alapító okiratban rögzített céljai megvalósításának finanszírozására és a közalapítvány működési költségeinek fedezésére használható fel.

6. Az alapítvány célja:

Bátaszék városban az önkormányzat közigazgatási területén működő köznevelési, közművelődési és közgyűjteményi intézmények működési feltételeinek javítása, a város területén levő műemlékek védelme, fenntartásának biztosítása, művelődési, kulturális és közgyűjteményi intézményrendszer megteremtéséhez támogatás nyújtása, a településen élő népcsoportok tárgyi emlékeinek, néprajzának, állandó kiállításához szükséges feltételek anyagi támogatása.

A Közalapítvány célja elsősorban:

* közreműködik a közoktatási, közművelődési és közgyűjteményi intézmények jobb működési feltételeinek megteremtésében,
* elősegíti a közoktatási intézmények számára a diákok oktatásához szükséges előírt kötelező taneszköz jegyzékben felsorolt eszköz beszerzések mielőbbi megvalósulását
* támogatást nyújt a közoktatási, közművelődési és közgyűjteményi intézmények épület fejlesztési, felújítási feladatainak megvalósításához ;
* Anyagi támogatás nyújtása ahhoz, hogy a fellelhető néprajzi, ipartörténeti, helytörténeti tárgyak a helyi művelődési ház tulajdonában kerülhessenek
* Bátaszék város népcsoportjainak, népi kultúrájának, e népi kultúrát művelő hagyományőrző csoportjainak támogatása, mind az időszakonkénti rendezvények megtartásához, mind pedig népviseletük ruhatárának pótlására
* a város területén lévő műemlékek és országos jelentőséggel bíró épületek állagmegóvásához források biztosítása

7.  **Az alapítvány tevékenysége:**

7.1./ Az alapítvány a céljának elérése érdekében az alábbi közhasznú tevékenységet végzi:

[Ectv. 34. § (1) bekezdés a.) pont]

|  |  |  |  |
| --- | --- | --- | --- |
|  | Közhasznú tevékenység | Közfeladat | Jogszabályhely |
| 1. | nevelés és oktatás, képességfejlesztés, ismeretterjesztés |  | (2011. évi CXC. törvény 2. § (3) bek., a 4. § (1) a) - u) pontja, a 2011. évi CLXXXIX. törvény 13. § (1) bek. 6. és a 23. § (5) bek. 10. pont), |
| 2. | kulturális tevékenység |  | (1991. évi XX. törvény 121. § a) - b) pontja, a 2011. évi CLXXXIX. tv. 13. § (1) bek. 7. pont, a 2008. évi XCIX. törvény 3. § (1) bek ), |
| 3. | műemlékvédelem |  | (a 2001. évi LXIX. törvény 61/B. § (3) bek, az 1997. évi LXXVIII. törvény 57/A. § (2) bek.) |
| 4. | a magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység |  | (2011.évi CLXXXIX. törvény 115. § a) - i) pont, a 163. § (1) bek ), |
| 5. | kulturális örökség megóvása |  | (2011. évi CLXXXIX. törvény 23. § (4) bek 13. pont és a 23.§ (5) bek. 17. pont, a 2001. évi LXIV. törvény 5. § (1) bek.), |
| 6. | közhasznú szervezetek számára biztosított - csak közhasznú szervezetek által igénybe vehető - szolgáltatások |  | (2011. évi CLXXXIX. törvény 6.§) |

7.2./ Az alapítvány közhasznú szolgáltatásaiból az alapítványi céloknak megfelelően bárki részesülhet.

7.3./ Az alapítvány a működésének, szolgáltatásainak, azok igénybevételi módjának nyilvánosságát a www.bataszek.hu internetes honlapon, az alapítvány székhelyén elhelyezett hirdetőtáblán és a Cikádor újságban való közzététel útján biztosítja. Az éves beszámolót és a közhasznúsági mellékletet minden év május 31. napjáig a www.bataszek.hu internetes honlapon és az alapítvány székhelyén kihelyezett hirdetőtáblán közzéteszi. [Ectv. 37. § (3) bekezdés d.) pontja]

8. **Az alapítvány jellege:**

8.1./ Az alapítvány nyitott, ahhoz bármely hazai vagy külföldi természetes és jogi személy bármikor az Alapítvány fennállása alatt tetszése szerinti vagyoni hozzájárulással csatlakozhat. A csatlakozás ténye a csatlakozót nem minősíti alapítóvá, alapítói jogokat nem gyakorolhat. A csatlakozót megilleti azonban az a jog, hogy javaslatot tegyen a kuratórium részére a vagyoni juttatásának felhasználására vonatkozóan.

8.2./ Az alapítvány közvetlen politikai tevékenységet nem folytat, szervezete pártoktól független és azoknak anyagi támogatást nem nyújt. [Ectv. 34. § (1) bekezdés d.) pont]

9. **Az alapítvány időtartama**:

Az alapítványt határozatlan időtartamra hozta létre az alapító.

10. **Az alapítványi vagyon felhasználása:**

10.1./ Az alapítvány mindenkori vagyona kizárólag a jelen alapító okiratban megjelölt célok megvalósítására használható fel. Az alapítói vagyonnal a kuratórium gazdálkodik.

10.2./ Alapítványi célra az alapításkori vagyon és annak teljes hozadéka, továbbá az alapítást követően az alapítványi számlára érkező készpénzadomány teljes összege vagy a természetben nyújtott adomány fordítható.

10.3./ Az alapítványi vagyon felhasználása során az egyedi kérelmek alapján a támogatásokról elfogadott pénzügyi terv és határozat alapján a kuratórium dönt.

10.4./ Ha a csatlakozó támogató rendelkezett vagyoni juttatása felhasználásáról, úgy rendelkezése érvényesüléséről a kuratóriumgondoskodik.

10.5./ Gazdasági-vállalkozási tevékenységet csak közhasznú vagy a létesítő okiratban meghatározott alapcél szerinti tevékenység megvalósítását nem veszélyeztetve végez;

[Ectv. 34. § (1) bekezdés b.) pont]

10.6./ Gazdálkodása során elért eredményét nem osztja fel, azt a létesítő okiratában meghatározott közhasznú tevékenységére fordítja

[Ectv. 34. § (1) bekezdés c.) pont]

11. **Az alapítvány ügyvezető szerve:**

11.1./ Az alapító az alapítvány vagyonának kezelésére három természetes személyből álló kuratóriumot nevez. Az alapító fenntartja a kuratórium elnökének kijelölési jogát.

A kuratórium elnöke (név, szül., lakcím, anyja neve):

Sági Lajosné szül.: Lengyeltóti, 1961.06.10. anyja neve: Dávid Ilona.

lakcíme: 7140 Bátaszék, Patak u. 36.

A kuratórium további tagjai (név, lakcím):

Herendi János , szül: Dunaszekcső, 1940.10.07. anyja neve: Krammer Terézia

lakcíme: 7140 Bátaszék, Szabadság u. 1.

Kiss István Lászlóné szül:Bátaszék,1951.04.03 anyja neve: Previk Mária

lakcíme: 7140 Bátaszék, Hunyadi u. 2/A.

Kalmár Éva szül: Pécs, 1984.09.20. anyja neve: Halász Gizella Gabriella

lakcíme: 7140 Bátaszék, Lajvér u. 41.

Kőművesné Monigl Zsuzsanna szül: Szekszárd, 1972.07.08. anyja neve: Juhász Magdolna

lakcíme: 7140 Bátaszék, Somogyi u. 25. - **titkár**

A közalapítványt a kuratórium elnöke és titkára önállóan képvisel. A bankszámla feletti rendelkezéshez minden esetben a két képviseletre jogosult személy együttes aláírása szükséges.

11.2./ A kuratóriumi tagok kijelölése **határozatlan** időre szól. A kuratóriumi tagokat az alapító jelöli ki, s tisztség annak elfogadásával jön létre.

A kuratóriumi tagság megszűnik:

* a tag halálával,
* lemondásával,
* a Ptk. 3:22. § (1)-(6) bekezdésében, továbbá a Ptk. 3:397. § (3), (4) bekezdésében, aBtk. 61.§ (2) bekezdés i) pontjában és az Ectv. 38. § - 39. §-ban foglalt összeférhetetlenségi és kizáró ok bekövetkeztével, foglalt összeférhetetlenségi és kizáró ok bekövetkeztével,
* a Ptk. 3:398. § (2) bekezdése szerinti visszahívással

11.3./ A kuratórium biztosítja az alapítványi célok folyamatos megvalósítását, ehhez megteremti a szükséges eszköz és feltételrendszert. Dönt az alapítványhoz érkezett adományok elfogadásáról, illetve, visszautasításáról.

Az alapítvány munkavállalói felett a munkáltatói jogokat a kuratórium gyakorolja.

11.4./ A Kuratóriumot évente legalább egyszer össze kell hívni írásban, igazolható módon. Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény).

11.5./ A kuratórium feladata ellátása során határozatait nyilvános ülés tartásával hozza meg. [Ectv. 37. § (1) bekezdés]

Az ülést a kuratórium elnöke hívja össze meghívóval. A meghívónak tartalmaznia kell az alapítvány nevét és székhelyét, továbbá a kuratóriumi ülés helyét, időpontját és a napirendi pontokat. A meghívót a kuratóriumi tagoknak igazolt módon és olyan időben kell megküldeni, hogy a meghívó kézhezvétele és a kuratóriumi ülés időpontja között legalább 8 nap elteljen.

11.6./ A kuratórium elnöke gondoskodik arról, hogy a meghívót az alapítvány honlapján, illetőleg az alapítvány székhelyén elhelyezett hirdetőtáblára kifüggessze.

11.7./ A kuratórium akkor határozatképes, ha azon legalább két tag jelen van. Határozatát – ha az alapító okirat másként nem rendelkezik – mindhárom tag jelenléte esetén egyszerű szótöbbséggel, míg két tag esetén egyhangúlag hozza. A beszámoló és a mérleg jóváhagyásáról, valamint ezzel egyidejűleg a közhasznúsági melléklet elfogadásáról az általános szabályok szerint dönt. [Ectv. 37. § (2) bekezdés d.) pont]

A határozat meghozatalakor nem szavazhat az,

*a)* akit a határozat kötelezettség vagy felelősség alól mentesít vagy a jogi személy terhére másfajta előnyben részesít;

*b)* akivel a határozat szerint szerződést kell kötni;

*c)* aki ellen a határozat alapján pert kell indítani;

*d)* akinek olyan hozzátartozója érdekelt a döntésben, aki az alapítvány alapítója;

*e)* aki a döntésben érdekelt más szervezettel többségi befolyáson alapuló kapcsolatban áll; vagy

*f)* aki egyébként személyesen érdekelt a döntésben.

11.8./ A kuratórium a határozatait az ülésen szóban kihirdeti és az érintettekkel a határozat meghozatalát követő 8 napon belül írásban, igazolható módon is közli a határozatnak az alapítvány honlapján történő közzétételével egyidejűleg.[Ectv. 37. § (3) b) pont]

11.9./ A kuratórium köteles gondoskodni olyan nyilvántartás vezetéséről (Határozatok Könyve), amelyből a döntésének tartalma, időpontja és hatálya, illetve a döntést támogatók és ellenzők számaránya (ha lehetséges, személye) megállapítható. [Ectv. 37. § (3) bekezdés a.) pont]

11.10./A kuratórium tevékenysége, illetve az alapítvány működése során keletkezett iratokba személyazonosságának igazolását és érdekének valószínűsítését követően, - a személyiségi és más alkotmányos jogok tiszteletben tartásával - az alapítvány székhelyén bárki betekinthet. Az iratbetekintést a kuratórium elnöke vagy az általa kijelölt kuratóriumi tag az igény bejelentését követő 8 napon belül az alapítvány székhelyén biztosítja. [Ectv. 37. § (3) bekezdés c.) pont]

11.11/ A kuratórium tagjait díjazás nem illeti meg, azonban igazolt készkiadásaik, költségeik megtérítésére igényt tarthatnak.

12. **Összeférhetetlenségi szabályok:**

12.1./ Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

A vezető tisztségviselő ügyvezetési feladatait személyesen köteles ellátni.

Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.

Nem lehet vezető tisztségviselő, aki közügyektől eltiltó ítélet hatálya alatt áll (Btk. 61.§ (2) bek. i) pont).

Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

12.2./ Az alapítvány kedvezményezettje és annak közeli hozzátartozója nem lehet a kuratórium tagja.

Az alapító /alapítói jogok gyakorlója/, illetőleg törvényes képviselője és közeli hozzátartozói nem lehetnek többségben a kuratóriumban.

12.3./ A kuratórium határozathozatalában nem vehet részt az a személy, aki vagy akinek közeli hozzátartozója a határozat alapján kötelezettség vagy felelősség alól mentesül, vagybármilyen más előnyben részesül, illetve a megkötendő jogügyletben egyébként érdekelt.

12.4./ A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig –,

a./ amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b./ amellyel szemben az állami adó- és vámhatóság jelentős összegű adóhiányt tárt fel,

c./ amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d./ amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. [Ectv. 39. § (1) és (2) bekezdés]

**13. Felügyelő Bizottság:**

Az Alapító a Közalapítvány működése és gazdálkodása törvényességének és célszerűségének ellenőrzésére 3 tagú határozott időre megbízott Felügyelő Bizottságot hoz létre. A Felügyelő Bizottság tagjait, továbbá a bizottsági tagok közül annak elnökét az Alapító kéri fel.

A Felügyelő Bizottság tagjai a munkájuk során felmerült és igazolt költségeik megtérítésére jogosultak.

A Felügyelő Bizottság *tagjai* 2020.december 31-*ig:*

Kovács Gyula Bátaszék, Diófasor 1.

Németh Ágnes Bátaszék, Hunyadi u. 11

ifj. Gerhát János Bátaszék, Dolina u. 8.

A Felügyelő Bizottság elnöke: Kovács Gyula

**A Felügyelő bizottság működése**

A Felügyelő Bizottság szükség szerinti gyakorisággal, de évente legalább két alkalommal ülésezik. Az ülést az elnök hívja össze írásban, melyről szóló meghívót öt nappal az ülés tervezett időpontját megelőző kézbesítéssel a napirendi pontok megjelölésével kell az érintettek részére megküldeni. Az ülés összehívását a Felügyelő Bizottság két tagja - az ok és cél megjelölésével- az elnöktől bármikor kérheti. Ha az elnök az ülést nyolc napon belül nem hívja össze, annak összehívására a két tag is jogosult. A felügyelő bizottsági ülés határozatképes, ha az ülésen valamennyi megválasztott bizottsági tag jelen van. Döntései szótöbbséggel hozza.

A Felügyelő Bizottság köteles a Közalapítvány működését az ügyek teljes körét átfogóan ellenőrizni, így különösen a kuratóriumi döntések összhangját az Alapító Okiratban meghatározott közalapítványi célokkal, valamint a Közhasznúsági Jelentés tartalmát. Az éves jelentés figyelembevételével vizsgálja a pénzügyi-gazdálkodási tevékenység szabályszerűségét és a mérleget.

Jogosult célvizsgálatot folytatni, ha a közalapítványi célok megvalósítását, illetve a pénzügyi­-gazdálkodási tevékenység szabályszerűségét veszélyeztetve látja. Jogosult a Közalapítvány ügyeiről felvilágosítást kérni, a Közalapítvány üzleti könyveit, iratait, a pénzkezelés és utalványozás rendjét megvizsgálni.

A Felügyelő Bizottság tagja tanácskozási joggal részt vehet a Kuratórium ülésén

Tevékenységének eredményéről és a Közalapítvány működéséről a Felügyelő Bizottság az Alapítónak évente jelentést tesz, melyről a Kuratóriumot tájékoztatja.

Nem lehet a Felügyelő Bizottság elnöke vagy tagja az a személy, aki a Kuratórium elnöke vagy tagja, aki a közhasznú szervezettel a megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik, továbbá aki a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és a társadalmi szervezet által tagjának a tagsági jogviszony alapján nyújtott, létesítő okiratnak megfelelő cél szerinti juttatást -, illetve a fentiekben meghatározott személyek Ptk. szerinti közvetlen hozzátartozója.

A felügyelő bizottsági tisztség megszűnik a felügyelő bizottsági tagság megszűnésével, a tisztségről történő lemondással és a felügyelő bizottsági tisztségből való visszahívással.

A felügyelő bizottsági tagság megszűnik a Közalapítvány megszűnésével, a megbízatás lejártával, a tag halálával, lemondásával, illetve a tag visszahívásával.

**14. Könyvvizsgáló**:

A Kuratórium a Közalapítvány pénzügyeinek és a számvitel ellenőrzésére könyvvizsgálót bíz meg, akinek megbízatása három évre szól.

A könyvvizsgáló köteles szükség szerinti időközökben a Közalapítvány könyveit megvizsgálni, és vizsgálatának eredményéről a Kuratóriumnak jelentést készíteni.

Nem lehet a Közalapítvány könyvvizsgálója az a személy, aki a Kuratórium elnöke vagy tagja, aki a közhasznú szervezettel a megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik, továbbá aki a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és a társadalmi szervezet által tagjának a tagsági jogviszony alapján nyújtott, létesítő okiratnak megfelelő cél szerinti juttatást -, illetve a fentiekben meghatározott személyek hozzátartozója.

A könyvvizsgáló javadalmazásának mértékét a Kuratórium állapítja meg.

Az alapító okiratban nem szabályozott kérdésekre a Polgári Törvénykönyvről szóló 2013. évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezéseit kell megfelelően alkalmazni.

Kelt: Bátaszék, 2016. 05. …………………….napján

dr. Bozsolik Róbert

Bátaszék város polgármestere

az alapító képviseletében

Szerkesztettem és ellenjegyzem:

dr. Magyar Anikó ügyvéd

Bátaszék, 2016. 05. ……………. napján